Embu (Brazilija)
Embu, pilnas pavadinimas Embu das Artešas (port. Embu das Artes) – miestas pietryčių Brazilijoje, San Paulo valstijoje, San Paulo aglomeracijoje, 23 km į vakarus nuo San Paulo centro, prie Embu Mirino upės. Pro miestą eina San Paulo–Kuritibos plentas. Vystoma tekstilės, metalurgijos, chemijos pramonė. Plėtojamas turizmas. Stovi XVIII a. Švč. Mergelės Marijos Rožinės bažnyčia, sakralinio meno muziejus, meno galerija.